Ιερά Μητρόπολις Ύδρας, Σπετσών και Αιγίνης

Η Ιερά Μητρόπολις Ύδρας, Σπετσών και Αιγίνης είναι μία από τις Μητροπόλεις της Εκκλησίας της Ελλάδος. Περιλαμβάνει τα νησιά Ύδρα, Σπέτσες και Αίγινα, καθώς και τις πρώην επαρχίες Ερμιονίδος και Τροιζηνίας του νομού Αργολίδος. Μητροπολίτης της είναι από το 2001 ο Εφραίμ (Στενάκης).

Ιστορικά στοιχεία
Όταν ο Απόστολος Παύλος έφτασε και δίδαξε στην Κόρινθο, σύμφωνα με τις «Πράξεις των Αποστόλων» προσηλυτίστηκε ο αρχισυνάγωγος Κρίσπος και όλη η συναγωγή τουΠράξεις ιη΄, 8. Ο Κρίσπος αναφέρεται στο μεταγενέστερο έργο «Αποστολικαί Διαταγαί» ως πρώτος επίσκοπος Αιγίνης, η οποία εξαρχής υπαγόταν στον Μητροπολίτη Κορίνθου. Σε αυτόν υπαγόταν, σύμφωνα με μαρτυρίες, ως και τις αρχές του 8ου αιώνα, ενώ φαίνεται ότι κατά τα τέλη του 9ου αιώνα προήχθη σε Αρχιεπισκοπή.

Περί τα τέλη του 12ου αιώνα ανατέθηκε η διοίκησή της στον Μητροπολίτη Αθηνών Μιχαήλ Ακομινάτο, χωρίς να υπαχθεί σε αυτήν. Σύντομα όμως, με την κατάληψη του νησιού από τους Φράγκους, καταργήθηκε και η Αρχιεπισκοπή Αιγίνης. Με την ανακατάληψη του νησιού από τους Τούρκους, επανασυστάθηκε η Αρχιεπισκοπή, περιλαμβάνοντας και τα για πρώτη φορά αναφερόμενα ως κατοικημένα νησιά της Ύδρας και του Πόρου.

Περί το 1813 αναβαθμίστηκε σε Μητρόπολη και τον Νοέμβριο του 1833, με διάταγμα του Όθωνα, αποτέλεσε μαζί με την Σαλαμίνα την προσωρινή Επισκοπή Αιγίνης. Με το ίδιο διάταγμα, η Ύδρα μαζί με την Τιπάρηνο (Σπέτσες), τον Πόρο και την Επισκοπή Δαμαλών αποτέλεσε την επίσης προσωρινή Επισκοπή Ύδρας και Τιπαρήνου, η οποία το 1842 προσαρτήθηκε στην Επισκοπή Αργολίδος. 

Το 1852, δυνάμει του Νόμου Σ΄/10-07-1852 περί ΕπισκοπώνΕφημερίς της Κυβερνήσεως αριθμ. 25, 10 Ιουλίου 1852 , επανασυστήθηκε η Επισκοπή Ύδρας και Σπετσών, ενώ η Αίγινα συγχωνεύτηκε στην Μητρόπολη Αθηνών. Μόλις τον Σεπτέμβριο του 1936 αποσπάστηκε εκ νέου η Αίγινα από την δεύτερη και προσαρτήθηκε στην πρώτη, μετονομάζοντάς την σε «Ιερά Μητρόπολη Ύδρας, Σπετσών και Αιγίνης», χωρίς αλλαγή της έδρας της, που παρέμεινε στην Ύδρα.

Επισκοπικός κατάλογος
 Όνομα  Έτη  ΣχόλιαΕπίσκοποι Αιγίνης Κρίσπος  1ος αιώνας  ο αρχισυνάγωγος της Κορίνθου Γαβριήλ  ~ 787  συμμετείχε στη Ζ΄ Οικουμενική Σύνοδο Θωμάς  ~ 879  συμμετείχε σε Σύνοδο στην Κωνσταντινούπολη επί Πατριάρχου Φωτίου Θεόδωρος  9ος αιώνας  αναφέρεται σε μολυβδόβουλοΑρχιεπίσκοποι Αιγίνης Διονύσιος (Σιγούρος)  μετά τις 16 Ιουλίου 1577 – 1579  εκ Ζακύνθου, παραιτήθηκε, άγιος Νήφων  18 Ιουνίου 1608 – 1627  Νεόφυτος  1627 – 1627 †  Δωρόθεος  24 Οκτωβρίου 1627 – Οκτώβριος 1651  παραιτήθηκε Μελέτιος  Δεκέμβριος 1651 – ;  Δαμασκηνός  ~ 1680  φέρεται να υπέγραψε επιστολή αφοσιώσεως στον Ρωμαιοκαθολικισμό μαζί με προεστούς της Αίγινας Καλλίνικος  ~ 1693 ~ 1721  ίσως δύο διακριτοί Μητροφάνης  πριν τον Δεκέμβριο 1729 –μετά τον Μάιο 1736  Γρηγόριος  ~ 1765  Ιάκωβος  Μάρτιος 1779 – 6 Μαρτίου 1787 †  Παΐσιος  Μάρτιος 1787 – Ιανουάριος 1796  παραιτήθηκε Ιωακείμ  Ιανουάριος 1796 – 25 Σεπτεμβρίου 1803  παραιτήθηκε Αμβρόσιος  25 Σεπτεμβρίου 1803 – Νοέμβριος 1813 † Μητροπολίτες Αιγίνης και Ύδρας Γεράσιμος (Ράλλης-Σπανός)  1813 – 21 Νοεμβρίου 1833 Επίσκοποι Αιγίνης Σαμουήλ  21 Νοεμβρίου 1833 – 19 Ιουλίου 1852  από πρώην Ελασσώνος, παραιτήθηκεΕπίσκοποι Ύδρας και Τιπαρήνου Γεράσιμος (Ράλλης-Σπανός)  21 Νοεμβρίου 1833 – 28 Οκτωβρίου 1842  προεδρικώς, κατόπιν Αργολίδος, στην οποία προσαρτήθηκε η Ύδρα και οι ΣπέτσεςΕπίσκοποι Ύδρας και Σπετσών Νεόφυτος (Κωνσταντινίδης)  21 Σεπτεμβρίου 1852 – 7 Ιουλίου 1875 †  Αρσένιος (Γουμπούρος)  20 Φεβρουαρίου 1882 – 26 Μαρτίου 1906 †  Ιωάσαφ (Σιάκος-Λαυριώτης)  12 Ιουλίου 1907 – 17 Δεκεμβρίου 1910 †  Προκόπιος (Καραμάνος)  19 Μαΐου 1912 – 3 Δεκεμβρίου 1965 †  από το 1922 Μητροπολίτης, το 1936 προσαρτήθηκε και η ΑίγιναΜητροπολίτες Ύδρας, Σπετσών και Αιγίνης Ιερόθεος (Τσαντίλης)  26 Ιουνίου 1967 – 14 Δεκεμβρίου 2000  παραιτήθηκε για λόγους υγείας Εφραίμ (Στενάκης)  14 Ιανουαρίου 2001 – σήμερα 

Η Μητρόπολη σήμερα
Μονές
Στην Μητρόπολη λειτουργούν σήμερα οι παρακάτω μονές:
Ανδρικές
 Ζωοδόχου Πηγής Καλαυρείας Πόρου 
 Προφήτου Ηλιού Ύδρας
 Αγίας Τριάδος Ύδρας

Γυναικείες
 Κοιμήσεως Θεοτόκου «Χρυσολεοντίσσης» Αίγινας
 Αγ. Αναργύρων Ερμιόνης
 Αγίων Πάντων Σπετσών
 Αγίας Ευπραξίας Δοκού Ύδρας
 Γενεσίου Θεοτόκου Ζούρβας
 Αγίας Ματρώνης Ύδρας
 Αγ. Νικολάου Ύδρας
 Παναγίας Ελευθερώτριας Αίγινας

Παραπομπές

Πηγές






Εξωτερικές συνδέσεις

Υδρας